́ же зе́млю, єли́ку а́ще мо́жемъ стяжа́ти, не ѿрица́емся: ѻве́цъ же стада̀, и волы̀ ѡрю́щыя, ви́домъ и вели́чествомъ добры̀, и ѻслы̀ упита̂нныя купу́емъ: да ты́я у̀бо подаю́тъ во́лну къ потре́бѣ изоби́льнѡ: волы́ же, су́щымъ ѿ земледѣ́лія пріуготовле́ніямъ служа́ще, на́мъ у́бѡ пи́щу, себѣ́ же и прѡ́чимъ живо́тнымъ ко́рмъ подаю́тъ: бременонося̂щая же подъ̑ярє́мная, свое́й странѣ̀ ѡскудѣва̂ющая, ѿ да́льныя страны̀ привози́мыми восполня̂ющая: ну́жную пи́щу да пріуготовля́ютъ неслади́тельнѡ на́мъ соумножа̂ющая житіѐ: не то́чію же, но и ѿ худо́жествъ избира́емъ прибы́точнѣйшая, и ѿню́дъ не подаю́щыя вре́мене па́мяти бж҃ія всѐ къ себѣ̀ влеку́щая упражне́ніе, ѡсуди́вше, я́коже мни́тся, промысли́теля не́мощь, илѝ себѐ ѡ пе́рвомъ ѻбѣ́тѣ